ทุนนอกจ่อซบเอเชีย
ไอเอ็นจี มองหลายปัจจัยหนุนเงินลงทุนต่างชาติไหลกลับซบเอเชียและไทย
1 ก.พ. 2555

ไอเอ็นจี มองหลายปัจจัยหนุนเงินลงทุนต่างชาติไหลกลับซบเอเชียและไทย
นายจุมพล สายมาลา ประธานเจ้าหน้าที่บริหาร บริษัทหลักทรัพย์จัดการกองทุน (บลจ.) ไอเอ็นจีเปิดเผยว่า เศรษฐกิจภูมิภาคเอเชียที่แข็งแกร่งและมีแนวโน้มเติบโต ฐานะการเงินและการคลังที่มั่นคงจะเป็นจุดหมายของเงินลงทุนต่างชาติที่จะเข้ามาลงทุนอย่างต่อเนื่อง หลังจากเศรษฐกิจสหรัฐยังอยู่ในช่วงฟื้นฟู ขณะที่เศรษฐกิจยุโรปยังเผชิญกับวิกฤตหนี้ที่ส่งผลต่อการขยายตัวทางเศรษฐกิจ
บริษัทจึงมองว่าการลงทุนในตราสารหนี้เอเชียมีโอกาสสร้างผลตอบแทนที่ดี จึงเปิดขายกองทุนเปิดไอเอ็นจี ไทย เอเชี่ยน เดบท์ รีจินอล บอนด์ ปันผล ลงทุนในตราสารหนี้เอเชียเปิดขายตั้งแต่ 30 ม.ค.-7 ก.พ. ลงทุนขั้นต่ำ 2,000 บาท 
สำหรับการลงทุนระยะยาวในหุ้นไทยยังเป็นทางเลือกที่ดี ซึ่งกองทุนเปิดไอเอ็นจีไทยอีควิตี้ฟันด์สามารถสร้างผลตอบแทนที่โดดเด่น ตั้งแต่ต้นปี 2555 จากการไหลเข้าของเงินลงทุนต่างชาติ โดยตั้งแต่ต้นปีถึงวันที่ 27 ม.ค. 2555 ตลาดตราสารหนี้ไทยมียอดซื้อสุทธิ 17,500 ล้านบาท ตลาดหุ้นไทยมียอดซื้อสุทธิ 3,438.53 ล้านบาท สะท้อนความมั่นใจของต่างชาติต่อการลงทุนในเอเชียรวมถึงไทย